
PARLAMENTUL ROMÂNIEI

	    Comisia pentru agricultură, silvicultură, industrie alimentară şi servicii  specifice
	                                                                             Data,  22.05.2003

                                                                             Nr.24/207


 R A P O R T 
asupra proiectului de Lege privind organizarea pieţei plantelor ornamentale şi produselor din floricultură pe principiile comunitare de piaţă


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare în procedură de urgenţă, cu proiectul de Lege privind organizarea pieţei plantelor ornamentale şi produselor din floricultură pe principiile comunitare de piaţă, transmis cu adresa nr.223 din 24 martie 2003.


La întocmirea raportului, Comisia a avut în vedere avizul Consiliului Legislativ şi avizul Comisiei juridice, de disciplină şi imunităţi.              .


Proiectul de lege are ca obiect de reglementare  instituirea unor măsuri privind organizarea pieţei plantelor ornamentale şi a produselor din floricultură pe principiile comunitare de piaţă, în scopul restructurării sectorului flori şi plante ornamentale în România şi pregătirii ţării noastre pentru aderarea la Uniunea Europeană.    

Proiectul de Lege privind organizarea pieţei plantelor ornamentale şi produselor din floricultură pe principiile comunitare de piaţă face parte din categoria legilor ordinare, potrivit prevederilor art.72 din Constituţie.

La dezbaterea proiectului au participat ca invitaţi,  în conformitate cu prevederile art.51 şi 52 din Regulamentul Camerei Deputaţilor, domnul Gheorghe Predilă – director general şi doamna Paula Craioveanu – şef  serviciu în cadrul Ministerului Agriculturii, Alimentaţiei şi Pădurilor. 

La lucrările comisiei au fost prezenţi 29 de deputaţi, din totalul de 32 de deputaţi, membri ai comisiei.

Raportul comisiei a fost adoptat  în unanimitate, în şedinţa din  20.05.2003.  

În urma dezbaterii, Comisia propune admiterea cu modificări şi completări a proiectului de lege.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. Crt.
	Text iniţial


	Text propus de Comisie 

(autorul amendamentului)
	Motivarea 

propunerii amendamentelor

	0
	1
	2
	3

	1. 
	Titlul legii

Lege

privind organizarea pieţei plantelor ornamentale şi produselor din floricultură pe principiile comunitare de piaţă
	Nemodificat.
	

	2. 
	Art.1. – Prezenta lege reglementează cadrul de organizare a pieţei produselor din domeniul floriculturii şi plantelor ornamentale.
	Art.1 se modifică:

 „Art.1 - Prezenta lege reglementează cadrul de organizare a pieţei plantelor ornamentale şi produselor din floricultură.”

Deputat Marinache Vişinescu – PRM
	Pentru corelare cu titlul legii.

	3. 
	Art.2. – Prin măsuri de organizare a producerii şi comercializării produselor prevăzute la art.1 se încurajează iniţiativele organizaţiilor profesionale şi interprofesionale din domeniu pentru îmbunătăţirea calităţii, dezvoltării şi utilizării lor.
	Nemodificat.
	

	4. 
	Art.3. – În sensul prezentei legi, autoritatea competentă a statului este Ministerul Agriculturii, Alimentaţiei şi Pădurilor.


	Nemodificat.
	

	5. 
	Art.4. – (1) Pentru produsele prevăzute la art.1 se stabilesc standarde de calitate, calibrare şi condiţionare prin care acestea se clasifică pe categorii de calitate, de ambalare, prezentare şi marcare.

  (2) Standardele de calitate, calibrare şi condiţionare şi regulile generale de aplicare a acestora se aprobă prin ordin al ministrului agriculturii, alimentaţiei şi pădurilor, în termen de 30 zile de la data intrării în vigoare a prezentei legi.

   (3) Produsele prevăzute la art.1, pot fi comercializate dacă sunt conforme cu standardele de calitate, calibrare şi condiţionare. 
	Art.4 se modifică: 

  „Art.4. - (1) Pentru produsele prevăzute la art.1 se stabilesc standarde de calitate, calibrare şi condiţionare prin care acestea se clasifică pe categorii de calitate, de ambalare, prezentare şi marcare.

(2) Standardele de calitate, calibrare şi condiţionare şi regulile generale de aplicare a acestora se aprobă prin ordin al ministrului agriculturii, alimentaţiei şi pădurilor, în termen de 30 de zile de la data intrării în vigoare a prezentei legi.

   (3) Produsele prevăzute la art.1, pot fi comercializate dacă sunt conforme cu standardele de calitate, calibrare şi condiţionare.” 

Deputat Atilla Kelemen - UDMR
	Pentru o corectă exprimare

	6. 
	Art.5. – (1) Produsele prevăzute la art.1, pentru care sunt determinate şi stabilite standardele de calitate, calibrare şi condiţionare sunt supuse  controlului în vederea conformităţii cu acestea.

  (2) Ofertele de vânzare a produselor prevăzute la art.1, publicate prin anunţuri, cataloage trebuie să prezinte informaţii despre preţ şi menţiuni asupra modului de producere şi calibrare.
	Nemodificat.
	

	7. 
	Art.6. -  (1) În vederea examinării problemelor legate de funcţionarea pieţei produselor din domeniul floriculturii şi plantelor ornamentale şi pentru elaborarea deciziilor privind măsurile de adaptare a ofertei la cerere, se înfiinţează Consiliul tehnic al pieţei produselor din floricultură şi plantelor ornamentale, format din 12 membri, reprezentanţi ai autorităţii competente a statului, ai asociaţiilor producătorilor şi institutelor de cercetare, cadre didactice ale universităţilor de profil.

  (2) Reprezentantul autorităţii competente a statului este şeful compartimentului pe produs, asociaţiile profesionale vor fi reprezentate de cinci membri, cercetarea va fi reprezentată de trei membri iar învăţământul superior de trei membri.

  (3) Prin ordin al ministrului agriculturii, alimentaţiei şi pădurilor, în termen de 40 zile de la data intrării în vigoare a prezentei legi, se reglementează constituirea şi funcţionarea Consiliului tehnic al pieţei produselor din floricultură şi plantelor ornamentale, pe baza propunerilor asociaţiilor producătorilor, institutelor de cercetare şi universităţilor de profil. 

  (4) Secretariatul Consiliului tehnic al produselor din floricultură şi plantelor ornamentale este asigurat de şeful compartimentului pe produs din cadrul autorităţii competente a statului sau reprezentantul institutului de cercetare de profil.

  (5) Pentru desfăşurarea activităţii, Consiliul tehnic al produselor din floricultură şi plantelor ornamentale are un regulament propriu de organizare şi funcţionare care va stabili şi sursele de finanţare.
	Art.6 se modifică: 

 „Art.6. - (1) În vederea examinării problemelor legate de funcţionarea pieţei produselor din domeniul floriculturii şi plantelor ornamentale şi pentru elaborarea deciziilor privind măsurile de adaptare a ofertei la cerere, se înfiinţează Consiliul tehnic al pieţei produselor din floricultură şi plantelor ornamentale, format din 11 membri, reprezentanţi ai autorităţii competente a statului, ai asociaţiilor producătorilor şi institutelor de cercetare, cadre didactice ale universităţilor de profil.

(2) Reprezentantul autorităţii competente a statului este şeful compartimentului pe produs, asociaţiile profesionale vor fi reprezentate de şase membri, cercetarea va fi reprezentată de doi membri iar învăţământul superior de doi membri.

(3) Prin ordin al ministrului agriculturii, alimentaţiei şi pădurilor, în termen de 40 de zile de la data intrării în vigoare a prezentei legi, se reglementează constituirea şi funcţionarea Consiliului tehnic al pieţei produselor din floricultură şi plantelor ornamentale, pe baza propunerilor asociaţiilor producătorilor, institutelor de cercetare şi universităţilor de profil. 

(4) Secretariatul Consiliului tehnic al pieţei produselor din floricultură şi plantelor ornamentale este asigurat de şeful compartimentului pe produs din cadrul autorităţii competente a statului sau reprezentantul institutului de cercetare de profil.

  (5) Pentru desfăşurarea activităţii, Consiliul tehnic al pieţei produselor din floricultură şi plantelor ornamentale are un regulament propriu de organizare şi funcţionare care va stabili şi sursele de finanţare.”

Deputat Ionel Adrian – PSD

Deputat Marinache Vişinescu - PRM
	Pentru a uşura obţinerea deciziilor în Consiliul tehnic.  

	8. 
	Art.7. – (1) Consiliul tehnic al pieţei produselor din floricultură şi plantelor ornamentale este un organism tehnic de specialitate care analizează situaţia pieţei produselor prevăzute la art.1.

  (2) Preşedintele Consiliului tehnic al pieţei produselor din floricultură şi plantelor ornamentale este ales prin votul majorităţii membrilor săi.

  (3) Consiliul tehnic al pieţei produselor din floricultură şi plantelor ornamentale se convoacă lunar, pentru analiza pieţei, în şedinţe ordinare iar pentru rezolvarea problemelor cu caracter urgent, se întruneşte ori de câte ori este nevoie, în şedinţe cu caracter extraordinar.

  (4) Consiliul tehnic al pieţelor produselor din floricultură şi plantelor ornamentale adoptă decizii care constituie recomandări pentru Ministerul Agriculturii, Alimentaţiei şi Pădurilor.
	Art.7 se modifică: 

  „Art.7.   (1) Preşedintele Consiliului tehnic al pieţei produselor din floricultură şi plantelor ornamentale este ales prin votul majorităţii membrilor săi.

  (2) Consiliul tehnic al pieţei produselor din floricultură şi plantelor ornamentale se convoacă lunar, pentru analiza pieţei, în şedinţe ordinare iar pentru rezolvarea problemelor cu caracter urgent, se întruneşte ori de câte ori este nevoie, în şedinţe cu caracter extraordinar.

  (3) Consiliul tehnic al pieţelor produselor din floricultură şi plantelor ornamentale adoptă decizii care constituie recomandări pentru Ministerul Agriculturii, Alimentaţiei şi Pădurilor.”

Deputat Atilla Kelemen – UDMR

Deputat Victor Neagu - PSD
	Prevederea de la alin.(1) este cuprinsă la alin.(1) al art.8.

	9. 
	Art.8. – (1) Consiliul tehnic al pieţei produselor din floricultură şi plantelor  ornamentale analizează situaţia pieţei produselor prevăzute la art.1, pe baza studiilor privind cererea şi oferta pieţei produselor, potenţialul şi resursele interne şi propune măsuri speciale în scopul stabilizării pieţei şi creşterii consumurilor de plante ornamentale şi flori, pe care le supune aprobării Guvernului.

  (2) Deciziile asupra problemelor ce urmează a fi rezolvate se stabilesc prin votul majorităţii membrilor Consiliului tehnic al pieţei produselor din floricultură şi plantelor ornamentale.

  (3) Autoritatea competentă a statului prezintă  spre dezbatere Consiliului tehnic al pieţei produselor din floricultură şi plantelor ornamentale măsuri referitoare la piaţa produselor din floricultură şi plantelor ornamentale. 
	Nemodificat.
	

	10. 
	Art.9. – Măsurile speciale pentru plantele ornamentale şi produsele din floricultură se referă la stabilirea unor noi acorduri în comerţul cu alte ţări în scopul promovării exportului şi creării condiţiilor pentru dezvoltarea unui mediu concurenţial normal pe piaţa internă.
	Nemodificat.
	

	11. 
	Art.10. – (1) Prin program, în sensul prezentei legi, se înţelege un set de acţiuni sau proiecte, care au ca scop îmbunătăţirea organizării producţiei şi conduc la creşterea valorii producţiei, creşterea consumurilor şi implicit, permit orientarea şi adaptarea producţiei la cerinţele pieţei.

  (2) Programele se realizează pe o perioadă de unu la trei ani.
	Se elimină.

Deputat Marian Ianculescu - PSD
	Text superfluu.

	12. 
	Art.11. – (1) Programele prevăzute la art.10, se referă la următoarele activităţi şi proiecte:

a) organizarea de campanii publicitare generice la radio, televiziune, în presa scrisă sau prin afişe;

b) organizarea de acţiuni de informare la locul vânzării;

c) organizarea şi participarea la târguri şi alte manifestaţii;

d) organizarea de campanii de relaţii cu publicul în vederea cunoaşterii opiniei publicului larg.

  (2) Activităţile prevăzute la alin.(1) se realizează prin proiecte de către organizaţiile profesionale şi interprofesionale şi de societăţile comerciale operatoare de proiecte, care au ca scop avertizarea şi informarea publică asupra organizării şi desfăşurării manifestărilor comerciale, târgurilor şi expoziţiilor dar, fără a favoriza anumite mărci sau produse.

  (3) Programele pot fi însoţite de următoarele acţiuni complementare:

a) realizarea de studii de piaţă şi teste de consum;

b) transmiterea rezultatelor cercetării în domeniul comercializării către toţi operatorii pieţei produselor;

c) dezvoltarea unor sisteme noi de ambalare şi prezentare a produselor. 
	Art.11 devine art.10 şi se modifică: 

   „Art.10. – (1) Programele prevăzute în acest domeniu vizează următoarele activităţi şi proiecte:

a) organizarea de campanii publicitare generice la radio, televiziune, în presa scrisă sau prin afişe;

b) organizarea de acţiuni de informare la locul vânzării;

c) organizarea şi participarea la târguri şi alte manifestaţii;

d) organizarea de campanii de relaţii cu publicul în vederea cunoaşterii opiniei publicului larg.

  (2) Activităţile prevăzute la alin.(1) se realizează prin proiecte de către organizaţiile profesionale şi interprofesionale şi de societăţile comerciale operatoare de proiecte, care au ca scop avertizarea şi informarea publică asupra organizării şi desfăşurării manifestărilor comerciale, târgurilor şi expoziţiilor, dar fără a favoriza anumite mărci sau produse.

  (3) Programele pot fi însoţite de următoarele acţiuni complementare:

a) realizarea de studii de piaţă şi teste de consum;

b) transmiterea rezultatelor cercetării în domeniul comercializării către toţi operatorii pieţei produselor;

c) dezvoltarea unor sisteme noi de ambalare şi prezentare a produselor.”

Deputat Victor Neagu - PSD
	Prin renumerotare.

Ca urmare a eliminării art.10.

	13. 
	Art.12. – Anual, conform procedurii prevăzute la art.8 alin.(2), Consiliul tehnic al pieţei produselor din floricultură şi plantelor ornamentale, propune autorităţii competente a statului, acţiunile şi proiectele  ce pot fi realizate şi cuantumul sumelor necesare pentru finanţarea acestora.
	Art.12 devine art.11 – nemodificat.
	Prin renumerotare.

	14. 
	Art.13. – Programele prevăzute la art.10 şi art.11 sunt prezentate de grupuri reprezentative de producători, organizaţii profesionale şi interprofesionale care sunt asociate operatorilor de proiecte din domeniile de activitate privind plantele ornamentale şi produselor din floricultură.
	Art.13 devine art.12 şi se modifică:

  „Art.12. – Programele prevăzute la art.10 sunt prezentate de grupuri reprezentative de producători, organizaţii profesionale şi interprofesionale care sunt asociate operatorilor de proiecte din domeniile de activitate privind plantele ornamentale şi produsele din floricultură.”

Deputat Marian Ianculescu - PSD
	Prin renumerotare.

Pentru corelare cu modificările anterioare.

	15. 
	Art.14. – (1) Biroul de produs pentru floricultură şi plante ornamentale din cadrul autorităţii competente a statului întocmeşte lista programelor pe proiecte şi acţiuni prezentate de diferitele organizaţii profesionale şi interprofesionale şi lista organizaţiilor profesionale şi interprofesionale recunoscute, agenţilor economici care au ca obiect de activitate producerea şi/sau comercializarea produselor prevăzute la art.1, precum şi a operatorilor de proiecte acreditaţi.

   (2) Prin ordin al ministrului agriculturii, alimentaţiei şi pădurilor se stabilesc criteriile de recunoaştere a organizaţiilor profesionale şi interprofesionale şi de acreditare a operatorilor de proiecte de către autoritatea competentă a statului, în termen de 90 zile de la data intrării în vigoare a prezentei legi. 

  (3) Comercianţii de plante ornamentale şi produse din floricultură, îşi pot desfăşura activitatea numai dacă posedă autorizaţie de funcţionare şi sunt acreditaţi, în condiţiile legii.
	Art.14 devine art.13 şi se modifică:

   „Art.13. – (1) Biroul de produs pentru floricultură şi plante ornamentale din cadrul autorităţii competente a statului întocmeşte lista programelor pe proiecte şi acţiuni prezentate de diferitele organizaţii profesionale şi interprofesionale şi lista organizaţiilor profesionale şi interprofesionale recunoscute, agenţilor economici care au ca obiect de activitate producerea şi/sau comercializarea produselor prevăzute la art.1, precum şi a operatorilor de proiecte acreditaţi.

   (2) Prin ordin al ministrului agriculturii, alimentaţiei şi pădurilor se stabilesc criteriile de recunoaştere a organizaţiilor profesionale şi interprofesionale şi de acreditare a operatorilor de proiecte de către autoritatea competentă a statului, în termen de 90 zile de la data intrării în vigoare a prezentei legi. 

  (3) Comercianţii de plante ornamentale şi produse din floricultură îşi pot desfăşura activitatea numai dacă posedă autorizaţie de funcţionare şi sunt acreditaţi, în condiţiile legii.”

Deputat Victor Neagu - PSD
	Prin renumerotare.

Pentru o corectă exprimare.

	16. 
	Art.15. – Organismele competente, desemnate prin ordin al ministrului agriculturii, alimentaţiei şi pădurilor, încheie contracte anuale cu executanţii de proiecte, în termen de 30 zile de la data stabilirii listei cu acţiunile care vor fi realizate. 
	Art.15 devine art.14 şi se modifică: 

    „Art.14. – Organismele competente, desemnate prin ordin al ministrului agriculturii, alimentaţiei şi pădurilor, încheie contracte anuale cu câştigătorii proiectelor, în termen de 30 zile de la data stabilirii listei cu acţiunile care vor fi realizate.”

Deputat Atilla Kelemen - UDMR
	Prin renumerotare. 

Pentru o corectă exprimare.


VICEPREŞEDINTE,






SECRETAR,



Atilla KELEMEN 






Victor NEAGU

Întocmit:    Consilier  Anton Păştinaru

                   Expert Florentin Oancea

